b"\n_START_ARTICLE_\nRintje Ritsma\n_START_SECTION_\nBiografia\n_START_PARAGRAPH_\nVa n\xc3\xa9ixer el 13 d'abril de 1970 a la poblaci\xc3\xb3 de Lemmer, poblaci\xc3\xb3 situada a la prov\xc3\xadncia de Fr\xc3\xadsia.\n_START_SECTION_\nCarrera esportiva\n_START_PARAGRAPH_\nParticip\xc3\xa0 en els Jocs Ol\xc3\xadmpics d'hivern de 1992 realitzats a Albertville (Fran\xc3\xa7a), on finalitz\xc3\xa0 quart en la prova dels 1.500 m., dotz\xc3\xa8 en els 1.000 m. vint-i-set\xc3\xa8 en els 500 metres. En els Jocs Ol\xc3\xadmpics d'hivern de 1994 realitzats a Lillehammer (Noruega) aconsegu\xc3\xad guanyar dues medalles: una medalla de plata en els 1.500 m. i una medalla de bronze en els 5.000 m., a m\xc3\xa9s de finalitzar set\xc3\xa8 en els 10.000 metres. En els Jocs Ol\xc3\xadmpics d'hivern de 1998 realitzats a Nagano (Jap\xc3\xb3) aconsegu\xc3\xad guanyar tres medalles, cap d'elles per\xc3\xb2 d'or, la medalla de plata en la prova dels 5.000 m. i les medalles de bronze en els 1.500 m. i en els 10.000 metres. Particip\xc3\xa0 en els Jocs Ol\xc3\xadmpics d'hivern de 2002 realitzats a Salt Lake City (Estats Units), on fou nov\xc3\xa8 en la prova dels 1.500 metres, i tamb\xc3\xa9 particip\xc3\xa0 en els Jocs Ol\xc3\xadmpics d'hivern de 2006 realitzats a Tor\xc3\xad (It\xc3\xa0lia), on aconsegu\xc3\xad guanyar una nova medalla de bronze en la prova de pesecuci\xc3\xb3 per equips._NEWLINE_Al llarg de la seva carrera ha aconseguit catorze medalles en el Campionat del M\xc3\xb3n de patinatge de velocitat sobre gel, esdevenint campi\xc3\xb3 de la prova combinada en quatre ocasions (1995, 1996, 1999 i 2001), una en 1.500 m. (1997) i una altra en 5.000 metres (1997). Aix\xc3\xad mateix ha estat campi\xc3\xb3 d'Europa de patinatge de velocitat en sis ocasions (1994-1996 i 1998-2000)."